《岐山南显道冷香亭》
金朝·冯林翼

溪桥小雪晴，水村霜月冷。暗香林薄间，得偶璀璨影。

殷勤南夫林，移植在人境。芝兰馥氤氲，珠壁照光炯。

小屋茅草盖，幻此萧洒景。看花爇松明，醒醉漱苔井。

文章聊嬉戏，辞气颇驰骋。州县不著脚，时人笑清鲠。

我官西州掾，簿领不知省。频遭官长骂，势屈石在顶。

门庭可张罗，陋巷车辙静。山歌听嘲哳，舞伎或瘤瘿。

引睡阅文史，朝日无从永。梦到五柳庄，身居六盘岭。

朅来南山下，旅思凄以耿。金罍照衰朽，玩味得俄顷。

傍人怪迂疏，佳处当自领。

作者简介：冯林翼（生卒年不详，约1170年前后在世），字士美，定州中山（今内蒙古宁城西）人。金海陵王正隆二年（1157）进士。以同知临海军节度使事致仕。性刚果，与物多忤，因此仕宦不进。有诗、词传于世，元好问云：“士美诗有笔力”。《中州集》卷二录其诗七首，《中州乐府》录其词一首。生平见《中州集》卷二。